पेट्रोल-डीजल के दाम में आज भी बदलाव नहीं, कच्चे तेल की कीमत में गिरावट
Petrol Price Today (10th April 2023) Update; What is the petrol rate today in Delhi Bhopal Jaipur Raipur Indore? Follow Petrol Price Latest Information On Dainik Bhaskar पेट्रोल और डीजल की कीमतों में आज यानी 10 अप्रैल को भी कोई बदलाव नहीं हुआ है। करीब 10 महीनों से दाम स्थिर बने हुए हैं।
पेट्रोल और डीजल की कीमतों में आज यानी 10 अप्रैल को भी कोई बदलाव नहीं हुआ है। करीब 10 महीनों से दाम स्थिर बने हुए हैं। दिल्ली में पेट्रोल की कीमत 96.72 रुपए, जबकि डीजल 89.62 रुपए प्रति लीटर पर बिक रहा है। वहीं मुंबई में पेट्रोल 106.31 रुपए और डीजल 94.27 रुपए प्रति लीटर पर है। कच्चे तेल कीमत में आज मामूली गिरावट है। ये 85 डॉलर प्रति बैरल पर बना हुआ है।
मई 2022 के बाद से कीमतों में बदलाव नहीं
आखिरी बार मई 2022 में पेट्रोल-डीजल की कीमतों में बदलाव किया गया था। तब पेट्रोल पर 8 रुपए और डीजल पर 6 रुपए प्रति लीटर उत्पाद शुल्क घटाया गया था। इससे पेट्रोल और डीजल के दाम 9.5 रुपए और 7 रुपए कम हो गए थे। जुलाई 2022 में, महाराष्ट्र सरकार ने पेट्रोल और डीजल पर VAT में 5 रुपए और 3 रुपए प्रति लीटर की कटौती की थी।
16 राज्यों में पेट्रोल 100 के ऊपर
देश के 16 राज्यों में पेट्रोल 100 रुपए प्रति लीटर के ऊपर है। मध्य प्रदेश, आंध्र प्रदेश, बिहार, महाराष्ट्र, कर्नाटक, मणिपुर, तेलंगाना, पंजाब, झारखंड, सिक्किम, उड़ीसा, केरल, तमिलनाडु, पश्चिम बंगाल, छत्तीसगढ़ और राजस्थान के सभी जिलों में पेट्रोल 100 रुपए पर पहुंचा गया है। वहीं डीजल की बात करें तो ये ओडिशा, राजस्थान और मध्य प्रदेश में 100 रुपए से भी ऊपर निकल गया है।
CNG में 8 और PNG में 5 रुपए की कटौती
देश में नेचुरल गैस की कीमत तय करने के नए फॉर्मूले को मंजूरी मिलने के बाद अब कंपनियों ने CNG-PNG की कीमतों को घटाना शुरू कर दिया। 8 अप्रैल को CNG की कीमत में 8.13 रुपए प्रति किलोग्राम और PNG की कीमत में 5.06 रुपए प्रति घन सेंटीमीटर तक की कटौती की थी। अब दिल्ली में CNG 73.59 रुपए प्रति किलो और PNG 47.59 रुपए प्रति यूनिट पर आ गई है। वहीं, मुंबई में CNG 79 रुपए प्रति किलो और PNG 49 रुपए प्रति यूनिट बिक रही है।